Diari Oficial de la Generalitat Valenciana


Sumari del DOGV 9361, del 14-06-2022 (2022/5437)

Extracte de la Resolució de 16 de maig de 2022, de la rectora de la Universitat d'Alacant, per la qual es convoca el Premi Vídeos Comunitaris, de la Càtedra d'Infermeria Familiar i Comunitària.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9361

Data del DOGV
:   14-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5437


Data del document
:   17-05-2022

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 16 de maig de 2022, de la rectora de la Universitat d'Alacant, per la qual es convoca el Premi Vídeos Comunitaris, de la Càtedra d'Infermeria Familiar i Comunitària. [2022/5437]  
BDNS (identif.): 632228.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/632228  
  
Primer. Beneficiaris  
Poden accedir a aquest premi tots els vídeos amb una temàtica basada en la tasca de les infermeres comunitàries que s'adapten als requisits que a continuació s'exposen.  
  
Segon. Objecte  
Visibilitzar i posar en valor la imatge i l'aportació de les infermeres comunitàries a través de vídeos curts de no més de dos minuts de duració que posen en valor l'actuació de les infermeres comunitàries i la relació amb les persones, les famílies i la comunitat.  
  
Tercer. Bases reguladores  
La convocatòria està publicada en el següent URL: https://www.boua.ua.es/Acuerdos/DescargarAcuerdo/25061  
  
Quarta. Quantia  
Un primer premi de 300 ?, diploma acreditatiu i publicació en el canal YouTube de l'Associació d'Infermeria Comunitària (AIC); un segon premi de 200 ?, diploma acreditatiu i publicació en el canal YouTube de l'Associació d'Infermeria Comunitària (AIC), i un tercer premi de 100 ?, diploma acreditatiu i publicació en el canal YouTube de l'Associació d'Infermeria Comunitària (AIC).  
  
Cinqué. Termini de presentació de sol·licituds  
El termini de presentació de vídeos serà de l'1 al 30 de setembre del 2022.  
  
Sisé. Altres dades  
Criteris de valoració: es tindran en compte els criteris següents:  
- Qualitat del treball presentat, tant en contingut com en qualitat de realització (5 punts).  
- Valor del relat en relació amb la posada en valor, visibilitat i impacte de la feina de les infermeres comunitàries en qualsevol àmbit d'actuació (3 punts).  
- Originalitat del vídeo (2 punts). Els vídeos presentats hauran de ser inèdits.  
  
Formalització de les sol·licituds: les persones que opten al premi hauran de presentar els vídeos segons els criteris següents: els vídeos han de ser presentats en qualsevol format de vídeo compatible. Els vídeos han de ser enviats per correu electrònic a la Càtedra d'Infermeria Familiar i Comunitària (zltfqijuisu@xrfvo.myb) en un arxiu amb el nom: PREMI\_VÍDEOS\_CATEDRA\_EFiC\_2022 i les sigles del nom de l'autor/a. Per exemple,  
PREMI\_VÍDEOS\_CATEDRA\_EFiC\_2022\_JRMR. En l'assumpte del correu electrònic haurà d'escriure's: Premi VÍDEOS Càtedra EFiC 2022  
La participació en aquesta convocatòria implica l'acceptació d'aquestes bases  
  
Alacant, 17 de maig de 2022.- La secretària general (p. d. R 22.12.2020): Esther Algarra Prats.